**ТОП 10 СЪВЕТА ЗА СОЦИАЛНИТЕ МЕДИИ НА РОТАРИ КЛУБОВЕТЕ**

1. **Разглеждайте уеб сайтовете и социалните медии като част от вашия ПР и маркетинг бюджет (човешко време) и план.** Вашето онлайн присъствие не трябва да бъде единствено и само вашето време, което прекарвате като работа за социалните канали на клуба. То трябва да има подкрепата на клуба, като няколко ротарианци трябва да бъдат въвлечени в него.
2. **Разровете се онлайн преди да създадете своята страница в социалните медии и проследете какво правят другите клубове, дистрикти и организации.** Отбележете си какво ви харесва и какво би проработило успешно за комуникацията с вашата общност и за постигането на вашите цели.
3. **Изгответе комуникационен план.** Това включва идентифицирането на целева аудитория (бъдещи ротарианци, лидери в обществото), цели (да осведомите общността какво прави вашият клуб, да промотирате вашите проекти, да намерите нови членове) и съобщение („*Ние сме …Ротари клуб, който има ключов/значим проект*“/ „*Ние сме клуб, който предлага приятелство и работа по проекти полезни за обществото*“).
4. **Редовно обновявайте страницата си (но не прекалено често) със снимки, видео клипове и текст.** Планирайте да обновявате вашата Facebook страница поне веднъж седмично, но не по пет пъти на ден. Ако обновявате прекалено често, хората ще се претоварят с информация и ще започнат да ви игнорират. Ако пък не обновявате информацията достатъчно редовно, хората ще си помислят, че клубът ви не проявява активност. Помолете няколко членове на клуба (председатели на комитети) да споделят отговорността по актуализирането на страницата.
5. **Определете модератори.** Проверявайте почти всеки ден всички социални медии за спам и други неподходящи коментари. Разпределете задълженията по модерирането сред няколко човека.
6. **Бъдете професионалисти.** Страниците в социалните медии са отражение на вашия клуб. Проверявайте за правилен правопис и използвайте емблемите на Ротари правилно. Проверете на [www.rotary.org/graphics](http://www.rotary.org/graphics)
7. **Бъдете оригинални, забавни и отворени към разговори.** Споделяйте материали, от които вашата публика се интересува.
8. **Стремете се да достигнете до други обществени организации, по-конкретно до потенциални партньори по проекти.** Също така се свържете с медии, местния бизнес и правителствени лидери посредством Twitter и Facebook. Социалните медии са създадени с цел изграждане на взаимоотношения.
9. **Популяризирайте вашите страници в социалните медии.** Добавете линкове към тях на уеб сайта на вашия клуб, в имейли и в печатни издания.
10. **Бъдете внимателни, но не се страхувайте.** Няма да създадете спам в интернет, но не забравяйте, че сайтовете на социалните медии са публични, така че не оповестявайте лична информация. Също така сайтовете могат често да променят своите политики, така че преглеждайте редовно настройките за поверителност.